EkBass/fiwiki-20250220-pages-articles huggingface dataset:
I Bet You Look Good on the Dancefloor

I Bet You Look Good on the Dancefloor on englantilaisen indie rock-yhtyeen Arctic Monkeysin debyyttisingle ja läpimurtokappale. Kappale julkaistiin ensimmäisenä singlenä yhtyeen debyyttialbumilta Whatever People Say I Am, That's What I'm Not ja nousi Britannian singlelistan kärkeen lokakuussa 2005. ”I Bet You Look Good on the Dancefloor” on säilynyt yhtenä yhtyeen tunnetuimmista kappaleista. Arctic Monkeys esitti kappaleen Lontoon kesäolympialaisten avajaisissa 2012. Brittiläinen musiikkilehti NME listasi kappaleen sijalle 7 listassa 500 kautta aikojen parhaista kappaleista. ==Musiikkivideo== Musiikkivideo on taltiointi yhtyeen live-esiintymisestä pienen yleisön edessä. Videon kuvaukseen käytettiin kolmea Ikegami kuvaputki- TV -kameraa 1980-luvulta. Yhdysvaltalaisyhtye The Strokes oli aiemmin tehnyt samanlaisen videon kappaleelle ”Last Nite”. == Kappaleet == # # # ==Lähteet== Luokka:Vuoden 2005 kappaleet Luokka:Arctic Monkeysin kappaleet
Lasten taidetalo Toteemi

Lastenkulttuurikeskus Toteemi (aiemmin Lasten taidetalo Toteemi) on Vantaan Myyrmäessä Myyrmanninraitin varrella sijaitseva lastenkulttuurikeskus. Rakennuksen edustalla on kuvataidekeskuksen opiskelijoiden toteuttama kolmen toteemin muodostama Toteemit-teos vuodelta 2007. Toukokuussa 2015 Hämeenkylän koulun oppilaat maalasivat toteemit kuvanveistäjä Juha Mennan ohjaamana. ==Lähteet== Luokka:Vantaan kulttuuri Luokka:Vantaan rakennukset ja rakennelmat Luokka:Myyrmäki Luokka:Vantaan kulttuuri Luokka:Lastenkulttuuri
Hacı Giray

Hacı Giray, myös Hacı I Giray (k. 1466) oli Krimin kaanikunnan perustaja ja sen ensimmäinen kaani. Giray-dynastian jäsenenä hän polveutui Tšingis- kaanista. Hacı oli Krimin tataarien kaani jo ennen Kultaisen ordan hajoamista useiksi kaanikunniksi ja kävi tätä vastaan itsenäistymistaistelua. Historioitsijat ovat yhtä mieltä siitä, että hän oli Krimin kaanikunnan perustaja ja ensimmäinen kaani, mutta joistakin seikoista, kuten hänen nimensä taustasta, syntymäpaikasta, valtakautensa alkamisvuodesta ja siihen liittyvistä tapahtumista on erimielisyyttä. Stryikovskin puolalaiskronikan mukaan Hacı yritti itsenäistää Krimin alueen 1428, mutta epäonnistuttuaan hän joutui pakenemaan Liivinmaahan. Krimin alueen ylimykset lähettivät Liivinmaahan lähetystön 1443, joka pyysi Hacıa palaamaan hallitsijaksi. Varmana merkkinä uudesta vallasta pidetään vuonna 1441 painettua kolikkoa, jossa oli hänen nimensä. Myös aiemmissa kolikoissa olleiden kiptšakkien symbolien tilalle oli painettu uusi Krimin kaanien pöllöä kuvaava symboli. ==Lähteet== Luokka:Krimin kaanit Luokka:Vuonna 1466 kuolleet
Fluorescent Adolescent

”Fluorescent Adolescent” on englantilaisen indie rock -yhtye Arctic Monkeysin kappale. Se julkaistiin toisena singlenä yhtyeen toiselta albumilta Favourite Worst Nightmare. Single julkaistiin ensin Japanissa 4. heinäkuuta 2007 ja kolme päivää myöhemmin Britanniassa. Kappaleen kirjoitti yhtyeen laulaja Alex Turner yhdessä silloisen tyttöystävänsä Johanna Bennettin kanssa hotellihuoneessa ennen Favourite Worst Nightmaren äänittämistä. Kappale sijoittui Britannian singlelistalla sijalle 5 ja oli 83. myydyin single Britanniassa vuonna 2007. ”Fluorescent Adolescent” on säilynyt yhtenä yhtyeen tunnetuimmista kappaleista. ==Kappaleen sanoma== ”Fluorescent Adolescent” kertoo vanhenemisesta ja siitä, kuinka elämä muuttuu tylsäksi. Kappale kuvaa naista, joka muistelee nuoruuttaan, koska hän ei ole tyytyväinen nykyiseen elämäänsä. ==Musiikkivideo== Richard Ayoaden ohjaama musiikkivideo kuvattiin huhtikuussa 2007. Siinä joukko klovneiksi pukeutuneita näyttelijöitä (mm. Stephen Graham) tappelee ihmisjoukkoa vastaan hylätyssä varastorakennuksessa. Video esitettiin ensimmäisen kerran Channel 4 -kanavalla. Se oli saatavilla YouTubessa seuraavana päivänä. Haastattelussa Alex Turner kertoi videon olevan ”parasta mitä olemme ikinä tehneet”. Kitaristi Jamie Cook luonnehti videota ”yhdeksi parhaista videoista viimeisen kymmenen vuoden aikana”. == Kappaleet == # # # # ==Lähteet== Luokka:Vuoden 2007 kappaleet Luokka:Arctic Monkeysin kappaleet
Kankaan jäähalli

Kankaan jäähalli on Iisalmessa sijaitseva jäähalli, joka on Mestiksessä pelaavan IPK:n kotihalli. Jäähalli remontoitiin vuonna 2016 IPK:n Mestikseen nousun vuoksi. Remontin on arvioitu maksaneen 300 000 euroa. Jäähallissa on myös kioski. Kankaan areenalla on kolme eri katsomoa, A-, B- ja C-katsomot. == Lähteet == Luokka:Suomen jäähallit Luokka:Iisalmen rakennukset ja rakennelmat Luokka:Iisalmen urheilu
Siesta (kylä)

Siesta () on kylä Leningradin alueen Jaaman piirin Ahokylän kunnassa Venäjällä. Se sijaitsee Siestajoen rannalla 11 kilometriä Ahokylästä koilliseen. Kylässä on 16 asukasta (vuonna 2010). Kylän läheltä on löydetty keskiaikaisia kumpuhautaryhmiä, jotka eivät ole säilyneet. Kaprion ujestin Ratsinan pogostaan kuulunut Siestan kylä mainitaan Novgorodin Vatjan viidenneksen verokirjassa vuonna 1499/1500. Ruotsalaisten 1600-luvun alussa laatimassa maakirjassa se esiintyy vatjalaisiin viittaavalla nimellä Sista Votschaia, jota käytettiin vielä 1800-luvullakin muodoissa Sista-Vodskaja ja Sistovodskaja. Peter von Köppenin laatimassa vatjalaiskylien luettelossa Siestaa ei kuitenkaan mainita. Paikalliset talonpojat olivat 1860-luvun alkuun saakka tilanomistajan maaorjia. Kylän lähellä sijainneessa Porožkin kartanossa oli kivirakenteinen vesimylly. Vuonna 1862 Siestassa oli 35 taloa ja 310 asukasta. Kyläläiset kuuluivat Kaprion ortodoksiseen seurakuntaan. Maanviljelyn lisäksi he harjoittivat hevosajurin ja satulasepän ammatteja. 1800-luvun lopulla kylässä oli kauppa, majatalo ja tsasouna. Vuonna 1899 Siesta muodosti Ratsinan volostiin kuuluneen kyläkunnan, jonka 295 asukkaasta 279 oli venäläisiä, 12 virolaisia ja 4 ”sekoittuneita”. Neuvostoaikana Siesta muodosti aluksi oman kyläneuvoston. Myöhemmin se kuului Unatitsan, Perlessilän, Velkotan, Ratsinan, Uutassolan ja vuodesta 1959 Kaipalan kyläneuvostoon. Kylän virallinen nimi oli vuoteen 1927 saakka Bolšaja Sista. ==Lähteet== Luokka:Inkerin kylät Luokka:Jaaman piiri
Hozier

Hozier (oikealta nimeltään Andrew Hozier-Byrne) (s. 17. maaliskuuta 1990) on irlantilainen muusikko ja laulaja-lauluntekijä. == Elämä ja ura == Hozier syntyi Brayssa, Wicklow'n kreivikunnassa Irlannissa. Hän julkaisi ensimmäisen EP:nsä vuonna 2013, joka sisältää singlen "Take Me to Church". Toisen EP:nsä "From Eden" hän julkaisi vuonna 2014. Hänen ensimmäinen studioalbuminsa "Hozier" julkaistiin Irlannissa syyskuussa 2014 ja maailmanlaajuisesti myöhemmin lokakuussa. == Diskografia == === Albumit === * Hozier (2014) *Wasteland, Baby! (2019) *Unreal Unearth (2023) == Lähteet == == Aiheesta muualla == * Hozierin kotisivut Luokka:Irlantilaiset laulajat Luokka:Vuonna 1990 syntyneet Luokka:Elävät henkilöt
Ari Haukkala

Ari Haukkala (13. lokakuuta 1965 Kauhava – 19. helmikuuta 2021 Helsinki) oli suomalainen sosiaalipsykologi ja dosentti. Koulutukseltaan hän oli valtiotieteiden tohtori. Hän toimi yliopistonlehtorina Helsingin yliopistossa. Haukkalan asiantuntemusaluetta oli muun muassa terveyden sosiaalipsykologia. == Tutkimus == Haukkala teki tutkimusta terveyteen ja hyvinvointiin liittyvistä psykososiaalisista tekijöistä kuten kyynisyys, masentuneisuus, ja niiden yhteyksistä sosioekonomisten ryhmien eroihin terveydessä. Haukkala suunnitteli teoriaperusteisia interventioita terveyskäyttäytymisen kuten tupakoinnin, ravitsemuksen ja liikunnan muuttamiseksi sekä tutki niiden vaikuttavuutta. Myös se, miten ihminen tulkitsee ja ymmärtää geeniperimäänsä liittyvää tietoa, ja toisaalta miten genomitietoa hyödynnetään terveydenhuollossa, lukeutui Haukkalan keskeisiin tutkimuskohteisiin. == Lähteet == * Ari Haukkala ===Viitteet=== == Aiheesta muualla == * Haukkalan blogi * Ari Haukkala - Tuhat-tutkimustietojärjestelmä - Helsingin yliopisto Luokka:Suomalaiset sosiaalipsykologit Luokka:Helsingin yliopiston lehtorit ja opettajat Luokka:Vuonna 1965 syntyneet Luokka:Vuonna 2021 kuolleet
Erwin van de Looi

Erwin van de Looi (s. 25. helmikuuta 1972Erwin van de Looi) on alankomaalainen jalkapallovalmentaja ja entinen toppari. Toukokuusta 2018 lähtien hän on toiminut Alankomaat alle 21-vuotiaiden maajoukkueen päävalmentajana. ==Ura pelaajana== Van de Looi aloitti pelaajauransa FC Den Boschissa kaudella 1991/92, mutta läpimurtonsa ja uransa menestysvuodet hän pelasi SBV Vitessen topparina. Van de Looi liittyi seuran vahvuuteen kaudella 1992/93 ja nousi saksalaisvalmentaja Herbert Neumannin alaisudessa seuran avainpelaajien joukkoon. Van de Looi urakoi viisi kautta Vitessessä, joka pelasi noina vuosina Eredivisiessä sijoittuen mukavasti sarjan ylempään keskikastiin. Neumannin lähdettyä seurasta van de Looin peliaika alkoi vähentyä ja kesällä 1997 hän siirtyikin NAC Bredan. Läpimurto seurassa jäi tekemättä ja kevätkaudeksi 1999/2000 hän siirtyi Stuttgarter Kickersiin. Ura Saksassa jäi lyhyeksi ja van de Looi siirtyi kesällä 2000 FC Groningeniin. Hän lopetti uransa seurassa kesällä 2002.Erwin van de Looi ==Ura valmentajana== Van de Looi aloitti valmennusuransa FC Groningenin organisaatiossa toimien U21-joukkueen päävalmentajana kaudella 2008/09.Van de Looi nieuwe trainer Beloften-team Kesällä 2010 hänestä tuli Groningenin edustusjoukkueen apuvalmentaja.ERWIN VAN DE LOOI Van de Looi työskenteli Pieter Huistran ja Robert Maaskantin aisaparina, kunnes nousi kesällä 2013 kaksivuotisella sopimuksella päävalmentajaksi.Van de Looi nieuwe hoofdtrainer FC Groningen; Lukkien assistent Van de Looi luotsasi seuran historialliseen Alankomaiden cupin mestaruuteen kaudella 2014/15 kukistamalla finaalissa FC Zwollen.FC Groningen schrijft historie met winst KNVB-beker Tammikuussa 2016 seurajohto vahvisti, että van de Looi jättää Groningenin kauden jälkeen.Van de Looi verlengt contract niet bij FC Groningen Liigassa seuran parhaaksi sijoitukseksi van de Looin alaisuudessa jäivät kaksi seitsemättä sijaa. Kesäkuussa 2016 van de Looi aloitti Willem II Tilburgin päävalmentajana kaksivuotisella sopimuksella.VAN DE LOOI NIEUWE TRAINER WILLEM II Debyyttikaudellaan van de Looi luotsasi Willemin liigassa sijalle 13, mikä oli seuran toiseksi paras sijoitus pääsarjatasolla sitten kauden 2008/09. Kaudella 2017/18 Willem ajautui jälleen putoamiskamppailuun. Tammikuussa hän ilmoitti, ettei jatka seuran valmentajana kauden jälkeen.Van de Looi na dit seizoen weg bij Willem II Ilmoitus ja heikot tulokset kiristivät kannattajien ja van de Looin välejä, ja lopulta hän erosi tehtävästään maaliskuun alussa 2018.Van de Looi leaves Willem II Toukokuussa 2018 van de Looista tuli Alankomaat alle 21-vuotiaiden maajoukkueen päävalmentaja.Van de Looi nieuwe coach Jong Oranje ===Meriitit valmentajana=== * Alankomaiden cup: 2015 ==Lähteet== Luokka:Alankomaalaiset jalkapalloilijat Luokka:Alankomaalaiset jalkapallovalmentajat Luokka:Vuonna 1971 syntyneet Luokka:Elävät henkilöt
Elementary OS

Elementary OS on Ubuntun LTS:ään (pitkäaikaisen tuen julkaisu, engl. Long Term Support) pohjautuva Linux-jakelupaketti, joka sisältää Pantheon-nimisen käyttäjäystävällisen työpöytäympäristön. Pantheon on kirjoitettu Vala- ohjelmointikielellä ja GTK+ 3 -toolkitillä.https://wiki.archlinux.org/index.php/Pantheon ==Lähteet== ==Aiheesta muualla== * Viralliset kotisivut * Blogi * Kehittäjäsivu, joka sisältää mm. kehitysversion lataussivun. Luokka:Ubuntun johdannaiset
Mielec

Mielec on kaupunki Mielecin piirikunnassa Ala-Karpatian voivodikunnassa Kaakkois-Puolassa. Kaupungin asukasluku oli vuoden 2019 arvion mukaan 60 323. Kaupunki on piirikuntansa hallintokeskus. Puolan valtion lentokonetehdas PZL on valmistanut alueella sotilas-, lannoitus- ja myrkytyslentokoneita. Leopard Automobile kokoonpanee Leopard 6 Litre Roadster -urheiluautoja kaupungin lähistöllä. == Lähteet == == Aiheesta muualla == Luokka:Ala-Karpatian voivodikunnan kaupungit
Odsonne Edouard

Odsonne Edouard (s. 16. tammikuuta 1998 Kourou, Ranskan Guayana) on ranskalainen jalkapalloilija, joka edustaa englantilaista Crystal Palacea. Hän on edustanut kotimaassaan Paris Saint-Germainia ja Toulousea sekä Skotlannissa Celticiä.Odsonne Edouard Euroopan jalkapalloliiton verkkosivustolla (UEFA.com) Hän on alle 17-vuotiaiden Euroopan-mestari vuodelta 2015. Edouard oli samalla kyseisten EM-kilpailujen paras maalintekijä, ja hänet valittiin myös lopputurnauksen parhaimmaksi pelaajaksi. Hän on pelannut myös Ranskan alle 18-, alle 19- ja alle 21-vuotiaiden maajoukkueissa. == Lähteet == Luokka:Ranskalaiset jalkapalloilijat Luokka:Vuonna 1998 syntyneet Luokka:Elävät henkilöt
Joel Otto

Joel Otto (s. 29. lokakuuta 1961 Elk River, Minnesota, Yhdysvallat) on yhdysvaltalainen jääkiekkovalmentaja ja uransa lopettanut jääkiekkohyökkääjä, joka valmentaa WHL:ssä pelaavaa Calgary Hitmeniä. Otto voitti Stanley Cupin Calgary Flamesin paidassa vuonna 1989. Otto kuului Yhdysvaltojen vuoden 1996 maailmancupin voittaneeseen joukkueeseen. Hän toimi urallaan myös Yhdysvaltain maajoukkueen kapteenina vuoden 1991 Kanada-cupissa. == Tilastot == 1984–1985 Calgary Flames NHL 17 4 8 12 30 3 2 1 3 10 Moncton Golden Flames AHL 56 27 36 63 89 — — — — — 1985–1986 Calgary Flames NHL 79 25 34 59 188 22 5 10 15 80 1986–1987 Calgary Flames NHL 68 19 31 50 185 2 0 2 2 6 1987–1988 Calgary Flames NHL 62 13 39 52 194 9 3 2 5 24 1988–1989 Calgary Flames NHL 72 23 30 53 213 22 6 13 19 46 1989–1990 Calgary Flames NHL 75 13 20 33 116 6 2 2 4 2 1990–1991 Calgary Flames NHL 76 19 20 39 183 7 1 2 3 8 1991–1992 Calgary Flames NHL 78 13 21 34 161 — — — — — 1992–1993 Calgary Flames NHL 75 19 33 52 150 6 4 2 6 4 1993–1994 Calgary Flames NHL 81 11 12 23 92 3 0 1 1 4 1994–1995 Calgary Flames NHL 47 8 13 21 130 7 0 3 3 2 1995–1996 Philadelphia Flyers NHL 67 12 29 41 115 12 3 4 7 11 1996–1997 Philadelphia Flyers NHL 78 13 19 32 99 18 1 5 6 8 1997–1998 Philadelphia Flyers NHL 68 3 4 7 78 5 0 0 0 0 NHL yhteensä 943 195 313 508 1934 122 22 47 74 205 == Lähteet == * Luokka:Yhdysvaltalaiset jääkiekkoilijat Luokka:Vuonna 1961 syntyneet Luokka:Elävät henkilöt
Bulgaria kesäolympialaisissa 1896

Bulgaria osallistui Ateenan olympialaisiin 1896 yhden urheilijan joukkueella. Ainoa urheilija oli voimisteluun osallistunut Charles Champaud. Hän osallistui hevosen, hypyn ja nojapuiden kilpailutapahtumiin, mutta ei voittanut mitalia. ==Lähteet== Luokka:Bulgaria olympialaisissa Luokka:Valtiot kesäolympialaisissa 1896
Nikolai Putilov

Nikolai Ivanovits Putilov (, 1820–1880) oli venäläinen valtioneuvos ja Pietarin huomattavimpia 1800-luvun teollisuusmiehiä. Putilovin isä oli vuoden 1812 sodan invalidi ja kohosi maan ylhäisaateistoon. Nikolai Putilov toimi valtionhallinnossa kollegineuvoksena ja myöhemmin hän sai todellisen valtioneuvoksen arvon. Kun Krimin sota lisäsi terästuotteiden kysyntää, Putilov siirtyi vuonna 1857 metalliteollisuuden yrittäjäksi. Hänen läheiset suhteensa keisarilliseen hoviin auttoivat yritystä saamaan valtiolta tilauksia, esimerkiksi tykkiveneitä. Vuonna 1868 hän osti Venäjän valtion rauta- ja teräsvalimon ja nimesi sen Putilovskiksi, Putilovin tehtaiksi. Vuonna 1864 hän osallistui Obuhovin terästehtaan perustamiseen. == Putilov Suomessa == Putilov osti vuonna 1857 Savosta Huutokosken ja Haapakosken ruukit. Huutokoskelle hän rakennutti kaksi putlausuunia, valssilaitoksen ja konepajan. Koska hänen Pietarin teräsvalimonsa tarvitsivat yhä enemmän raaka- ainetta, hän perusti Oravin ruukin 1868. Oraviin rakennettiin kaksi masuunia, neljä putlausuunia ja valssilaitos. Suomen tehtaat toimivat aluksi nimellä Putilovin rauta-yhtiö, myöhemmin osakeyhtiönä Putilovska Jernverksbolag ja niiden yhteisarvo oli 2,7 miljoonaa markkaa. Tuotanto jäi kuitenkin suunniteltua pienemmäksi ja yritys kärsi pääomien puutteesta. Putilov yritti saada suuren lainan Suomen Pankista, mutta hanke epäonnistui. Vuonna 1879 yhtiön omaisuus huutokaupattiin. == Lähteet == == Aiheesta muualla == * N. I. Putilow (muistokirjoitus). Wsemirnaja Illustrazija 1880, Nr. 592, S. 391–393 (. Viitattu 20.6.2016). Luokka:Venäläiset aateliset Luokka:Venäläiset yritysjohtajat Luokka:Vuonna 1820 syntyneet Luokka:Vuonna 1880 kuolleet
Australia kesäolympialaisissa 1896

Australia osallistui Ateenan olympialaisiin 1896 yhden urheilijan joukkueella. Ainoa urheilija oli Edwin Flack, joka osallistui olympialaisissa yleisurheilun ja tenniksen kilpailutapahtumiin. Flack voitti kultaa sekä 800 että 1 500 metrillä. Hän osallistui myös maratonille, mutta keskeytti sen. Tenniskilpailuissa Flack karsiutui kaksinpelissä ensimmäisellä kierroksella. Nelinpelissä hän sijoittui kolmanneksi brittiläisen George S. Robertsonin kanssa. ==Lähteet== Luokka:Australia olympialaisissa Luokka:Valtiot kesäolympialaisissa 1896
Fenkoni

Fenkoni (C10H16O) on terpeeneihin kuuluva orgaaninen yhdiste. Yhdistettä voidaan käyttää hajusteissa ja aromiaineena. Fenkoni on kamferin isomeeri. Yhdistettä esiintyy kukkien tuoksuissa ja semiokemikaalina eliöiden viestinnässä. == Ominaisuudet ja esiintyminen luonnossa == Huoneenlämpötilassa fenkoni on väritöntä ja öljymäistä, hieman viskoosia, nestettä. Sen haju on samankaltainen kamferin kanssa. Yhdiste on käytännöllisesti katsoen veteen liukenematonta, mutta liukenee useisiin orgaanisiin liuottimiin kuten etanoliin ja dietyylieetteriin. Fenkoni on optisesti aktiivinen yhdiste ja sen (+)-isomeerin ominaiskiertokyky on +66,8 ja (-)-isomeerin ominaiskiertokyky on -66,8.Charles S. Sell: Terpenoids, Kirk-Othmer Encyclopedia of Chemical Technology, John Wiley & Sons, New York, 2006. Viitattu 20.6.2016Johannes Panten & Horst Surburg: Flavors and Fragrances, 2. Aliphatic Compounds, Ullmann's Encyclopedia of Industrial Chemistry, John Wiley & Sons, New York, 2015. Viitattu 20.6.2016 Fenkonia esiintyy useiden kasvien eteerisissä öljyissä. (+)-isomeeria esiintyy erityisesti fenkolissa (Foeniculum vulgare) ja tupsulaventelissa (Lavandula stoechas). Toista enantiomeeria esiintyy havupuissa esimerkiksi kanadantuijassa (Thuja occidentalis) == Valmistus ja käyttö == Fenkonia valmistetaan lähtemällä pineenistä. Pineeni reagoi karboksyylihappojen kanssa muodostaen fenkyyliestereitä, jotka hydrolysoidaan fenkyylialkoholiksi. Fenkyylialkoholi voidaan tämän jälkeen hapettaa fenkoniksi. Fenkonia käytetään hajusteissa tuomaan tuotteeseen fenkolin tai männyn kaltaista tuoksua. Sitä voidaan myös lisätä elintarvikkeisiin aromiaineeksi. Yhdistettä voidaan käyttää myös eräiden vinyylihartsien liuottimena. == Lähteet == == Aiheesta muualla == *Royal Society of Chemistry, ChemSpider : Fenchone *Dr. Duke's Phytochemical and Ethnobotanical Databases: Fenchone *Pherobase: Floral Compound - fenchone *Pherobase: Semiochemical - fenchone Luokka:Ketonit Luokka:Terpeenit
Teemu Knihtinen

Teemu Knihtinen (s. 10. joulukuuta 1998 Kuusankoskihttps://www.proballers.com/basketball/player/65465/teemu-knihtinen) on suomalainen koripalloilija, joka edustaa Katajaa. Pelipaikaltaan Knihtinen on pieni laitahyökkääjä ja häntä pidetään erityisesti hyvänä puolustuspään pelaajana. Knihtinen aloitti pelaajauransa vuonna 2014 Kouvoissa, jonka edustus- ja akatemiajoukkueissa hän pelasi vuoteen 2021 saakka. Kouvoissa Knihtinen voitti SM-kultaa vuonna 2016 ja SM-hopeaa vuonna 2019.https://www.flashscore.fi/koripallo/suomi/korisliiga/arkisto/ Keväällä 2021 Knihtinen siirtyi Bisonsiin yksivuotisella sopimuksella suuremman vastuun perässähttps://www.basket.fi/basket/uutiset/teemu-knihtinen-ja-sami- tahvanainen-bisonsin-riveihin/, mutta kaksi edellistä kautta Kouvoissa olivat lopulta pisteiden, levypallojen ja syöttöjen valossa parempia. Bisons putosi Korisliigasta kauden päätteeksi.https://www.flashscore.fi/koripallo/suomi/korisliiga-2021-2022/sarjataulukko/#/nBQ008Yg/table/overall Kesällä 2022 Knihtinen siirtyi Katajaan kaksivuotisella sopimuksella. Hän on kertonut opiskelevansa Joensuussa.http://www.katajabasket.fi/kataja-basketin- kotimainen-osasto-saa-lisaa-leveytta-teemu-knihtinen-loimaalta-joensuuhun/ Knihtinen on pelannut yhteensä 90 juniorimaaottelua. Hänen piste-ennätyksensä Korisliigassa on 21 pistettä yksittäisessä ottelussa. == Lähteet == Luokka:Suomalaiset koripalloilijat Luokka:Vuonna 1998 syntyneet Luokka:Elävät henkilöt
Backstrom

Backstrom on yhdysvaltalainen mustan huumorin rikosdraamasarja, joka perustuu ruotsalaisen Leif G. W. Perssonin Bäckström-romaaneihin. Sarja alkoi yhdysvalloissa FOX-kanavalla vuonna 2015. Suomessa MTV3 aloitti sarjan esittämisen 23. kesäkuuta 2016. ==Juoni== Sarjan alkaessa komisario Everett Backstrom (Rainn Wilson) on ollut kuusi vuotta hyllytettynä liikennepoliisissa, kun hänet kutsutaan takaisin rikospoliisiin. Backstrom on luonteeltaan epäsosiaallinen. Hän sovinisti, rasisti, epäsiisti ja juoppo. Backstromilla on kuitenkin ainutlaatuinen taito asettua toisen ihmisen asemaan. Tämän taidon avulla hän ratkoo rikoksia Portlandissa. ==Rooleissa== Luokka:2010-luvun yhdysvaltalaiset rikossarjat Luokka:Foxin televisio-ohjelmat
Tyytitsä

Tyytitsä (myös Tiutitsa, Tšuuditsa, ) on kylä Leningradin alueen Jaaman piirin Kattilan kunnassa Venäjällä. Se sijaitsee Länsi-Inkerin ylängöllä 13 kilometriä Kattilan taajamasta itään. Kylässä on 9 asukasta (vuonna 2010). Kaprion ujestin Ratsinan pogostaan kuulunut Tyytitsä mainitaan ensimmäisen kerran Novgorodin Vatjan viidenneksen verokirjassa vuonna 1500. Se esiintyy autiona ruotsalaisten 1600-luvun alussa laatimassa maakirjassa. Peter von Köppenin mukaan vuonna 1848 kylässä asui 143 vatjalaista. Paikalliset talonpojat olivat 1860-luvulle saakka tilanomistajan maaorjia. Kylän lähellä sijaitsi Tyytitsän eli Nadeždinan kartano. Vuonna 1862 Tyytitsässä oli 22 taloa ja 135 asukasta. Myöhemmin se muodosti Ratsinan volostin Tyytitsän kyläkunnan. Vuonna 1899 kylässä oli 173 asukasta, jotka kaikki olivat venäläisiä. Neuvostoaikana Tyytitsä muodosti aluksi oman kyläneuvoston. Myöhemmin se kuului Kaipalan ja Uutassolan kyläneuvostoon. ==Lähteet== Luokka:Inkerin kylät Luokka:Jaaman piiri
Hasanniemen saha

Hasanniemen saha oli vuodesta 1861 Joensuun Hasanniemessä toiminut höyrysaha. Se oli ensimmäinen venäläisomisteinen höyrysaha Suomessa. Sahan perustajat olivat kenraalimajuri Alexander Jerokov, kollegisihteeri Peter Matvejev ja kauppias Wasili Mironov. He toimivat yhtiönä Gesellschaft zur Verarbeitung von Waldprodukten. Yhtiö oli ostanut oikeuden sahata Aunuksesta Repolan kruununmaalta 210 000 tukkia kymmenen vuoden aikana. Puut aiottiin uittaa Suomen puolelle ja sahata Hasanniemessä 4-raamisessa höyrysahassa. Suunnitelma toteutui kilpailevien yhtiöiden valituksista huolimatta. Saha toimi 1870-luvun puoliväliin asti. == Lähteet == Luokka:Suomen sahateollisuus Luokka:Suomen teollisuushistoria Luokka:Joensuulaiset yritykset
Google DeepMind

DeepMind on brittiläinen yritys, joka perustettiin vuonna 2011 nimellä DeepMind Technologies. Se uudelleennimettiin vuonna 2014 Google DeepMindiksi, kun Google osti sen. Google DeepMind tutkii syväoppivaa tekoälyä, ja on kehittänyt hermoverkoston (), joka oppii pelaamaan videopelejä samalla tavalla kuin ihminen.https://medium.com/the-physics-arxiv-blog/the-last-ai- breakthrough-deepmind-made-before-google-bought-it-for-400m-7952031ee5e1 Google DeepMind pääsi uutisten otsikoihin vuonna 2016, kun sen kehittämä tekoäly AlphaGo onnistui voittamaan ammattilaispelaajan Lee Sedolin Go- pelissä, jota on pidetty erityisen hankalana pelinä tekoälylle.http://www.lemonde.fr/pixels/article/2016/01/27/premiere-defaite-d- un-professionnel-du-go-contre-une-intelligence- artificielle_4854886_4408996.html == Historia == === 2010-2014 === Vuonna 2010 Demis Hassabis, Shane Legg ja Mustafa Suleyman perustivat startup- yrityksen DeepMind Technologies.http://www.bloomberg.com/news/articles/2014-01-27/google-buys-u- k-artificial-intelligence-company-deepmind Hassabis ja Legg tapasivat ensimmäisen kerran yliopistossa Lontoossa.https://www.theguardian.com/technology/shortcuts/2014/jan/28/demis- hassabis-15-facts-deepmind-technologies-founder-google Sittemmin ovat suuret sijoitusyhtiöt Horizons Ventures ja Founders Fund sijoittaneet heidän yritykseensä, kuten myös Scott Banisterhttps://angel.co/deepmind-technologies ja Elon Musk.http://www.ibtimes.co.uk/elon-musk-artificial-intelligence- potentially-more-dangerous-nukes-1459710 Jaan Tallinn oli varhainen yritykseen sijoittaja ja myös neuvonantaja.http://www.recode.net/2014/1/26/11622732/exclusive-google-to-buy- artificial-intelligence-startup-deepmind-for Vuonna 2014 DeepMind sai Vuoden yritys () palkinnon Cambridge Computer Laboratorylta.https://www.cl.cam.ac.uk/ring/awards.html Myynti tapahtui kuulema sen jälkeen, kun Facebook lopetti neuvottelun DeepMindin ostosta.https://www.theinformation.com/Google-beat-Facebook-For-DeepMind- Creates-Ethics-Board === Googlen ostettua === Google ilmoitti 26. tammikuuta 2014 sopineensa DeepMindin ostosta.http://www.reuters.com/article/google- deepmind-idUSL2N0L102A20140127 Google osti DeepMindin 500 miljoonalla Yhdysvaltain dollarilla myöhemmin vuonna 2014.https://www.theguardian.com/technology/2014/jan/27/google-acquires-uk- artificial-intelligence-startup-deepmind == Lähteet == Luokka:Brittiläiset yritykset
Lipkovitsa

Lipkovitsa () on kylä Leningradin alueen Jaaman piirin Kattilan kunnassa Venäjällä. Se sijaitsee Länsi-Inkerin ylängöllä 12 kilometriä Kattilan taajamasta kaakkoon. Kylässä on 8 asukasta (vuonna 2010). Kaprion ujestin Ratsinan pogostaan kuulunut kylä mainitaan ensimmäisen kerran nimellä Lepkovo Novgorodin Vatjan viidenneksen verokirjassa vuonna 1500. Se esiintyy kantaväestön asuttamana myös ruotsalaisten 1600-luvun alussa laatimassa maakirjassa. Peter von Köppenin mukaan vuonna 1848 kylässä asui 126 vatjalaista. Paikalliset talonpojat olivat 1860-luvulle saakka tilanomistajan maaorjia. Myöhemmin he kuuluivat kyläkuntana Ratsinan volostiin. Lipkovitsan lähellä sijaitsi kartano ja vesimylly. Vuonna 1862 kylässä oli 16 taloa, 107 asukasta ja tsasouna. Vuonna 1899 asukkaita oli 118, kaikki venäläisiä. Neuvostoaikana Lipkovitsa kuului Tyytitsän, Velkotan, Uutassolan ja Kaipalan kyläneuvostoihin. ==Lähteet== Luokka:Inkerin kylät Luokka:Jaaman piiri
Jakku

Jakku Alue Galaksin sisäkehä, Läntinen laita Aurinkokunta Jakkun aurinkokunta Aurinkoja 1 Kuita 2 Nähtävää Tuanul, Niiman etuvartio Pintavettä 0% Liittoumat Galaktinen Imperiumi (ennen Galaktisen sisällissodan loppua) Jakku on kuvitteellinen aavikkoplaneetta Tähtien sota -elokuvasarjassa. Planeetta nähtiin ensi kerran elokuvassa Star Wars: The Force Awakens. Kapinaliiton muodostama Uusi tasavalta kävi siellä ratkaisevan taistelun Galaktisen Imperiumin jäänteitä vastaan vuosi Endorin taistelun jälkeen. Nuori Voimalle herkkä tyttö Rey jätettiin sinne 5-vuotiaana ja eli siellä 14 vuotta ennen kuin päätyi osaksi Vastarinnan ja Ensimmäisen ritarikunnan välistä konfliktia. == Kuvaus == Jakku on eristäytynyt, eikä siellä ollut suurimmalta osin kuin hiekkadyynejä sekä Imperiumin ja Uuden tasavallan alusten hylkyjä, joiden roskaamaa aluetta kutsuttiin Tähtialusten hautausmaaksi. Suurin osa planeetan väestöstä ansaitsee elantonsa romunkerääjinä ja vaihtamalla keräämiään alusten osia Niiman etuvartiossa elintarvikkeisiin. Vaikka Niiman etuvartio on ainoa merkittävä asutus planeetalla, planeetalla on myös muutamia pieniä kyliä kuten Tuanul, Resstkii ja Cratertown. Tuanulissa oleskeli muutamia Voiman kirkon jäseniä, tunnetuimpana Lor San Tekka, jotka piileskelivät ensin Imperiumilta ja myöhemmin Ensimmäiseltä ritarikunnalta. == Lähteet == Luokka:Tähtien sodan planeetat
Scando-Slavica

Scando-Slavica on vertaisarviointia käyttävä, kahdesti vuodessa ilmestyvä Pohjoismaisen slavistiyhdistyksen tieteellinen aikakauslehti. Julkaisussa käsitellään pääasiassa slavistiikkaan ja baltologiaan liittyviä kysymyksiä. Scando-Slavica on perustettu vuonna 1954, ja sitä julkaisee Taylor & Francis. Julkaisun ensimmäinen päätoimittaja oli tanskalainen slavisti Adolf Stender- Petersen.Dansk Biografisk Leksikon. Viitattu 21.6.2016. ==Lähteet== == Aiheesta muualla == * Scando-Slavica Taylor & Francis Onlineissä * Scando- Slavica in DBH’s register of scientific journals, series and publishers Luokka:Tiedejulkaisut Luokka:Kielitiede
Maser (Italia)

Maser on kunta Pohjois-Italiassa Trevison maakunnassa Veneton alueella. Maser on kumpuilevaa aluetta, jossa kasvaa paljon kirsikka- ja oliivipuita. Kunnan alueella on myös useita Venetolle tyypillisiä huviloita, joista tunnetuin on Villa Barbaro (Villa di Maser). Se kuuluu Unescon maailmanperintöluetteloon osana kohdetta Vicenzan kaupunki ja palladiolaiset huvilat Venetossa.Kunnan kotisivut ==Aiheesta muualla== ==Lähteet== Luokka:Trevison maakunnan kunnat
Huvilakatu

Huvilakatu () on noin 320 metriä pitkä pohjois-eteläsuuntainen katu Helsingin Ullanlinnassa. Se alkaa eteläpäässään Merikadulta ja päättyy pohjoispäässään Tehtaankadulle. Huvilakadun ajorata on koko pituudeltaan kaksisuuntainen. Monet pitävät Huvilakatua yhtenä Helsingin kauneimmista kaduista. == Historia == Huvilakadun alue oli vielä 1800-luvun lopulla täysin rakentamaton. Alue kaavoitettiin lopullisesti vuonna 1906 ja rakennettiin vuoteen 1910 mennessä. Ainoastaan Huvilakatu 9–11 purettiin vuonna 1961, ja sen tilalle rakennettiin ajanmukainen kerrostalo. Tehtaankadun ja Huvilakadun kulmatontille rakennettiin vuonna 1910 Lars Sonckin suunnittelema Eiran sairaalan lisärakennus, joka valmistumisensa myötä otettiin käyttöön varsinaisena sairaalana vuodeosastoineen. === Televisiossa === Huvilakadulla kuvattiin yli 15 vuotta saippuasarjaa Salatut elämät, jossa Huvilakatu esitti kuvitteellista Pihlajakatua. Keltaisen julkisivun Huvilakatu 23 esitti Pihlajakatu 23:a, sarjan keskiössä olevaa taloa. Taloyhtiö teki aikanaan tuotantoyhtiön kanssa vuokrasopimuksen, jonka pohjalta sarjaa voitiin kuvata myös Huvilakadun ja Kapteeninkadun välisellä sisäpihalla. Sisätilakohtaukset on kuitenkin aina kuvattu studiossa Konalassa. Sopimuksen päätyttyä vuonna 2015 ulkokuvaukset siirrettiin pääosin Munkkiniemeen. Huvilakadulla vierailee runsaasti sarjan kuvauspaikoista kiinnostuneita ihmisiä. == Kuvia == kuva:Huvilakatu 9-11 (Helsinki).jpg|Osoitteessa Huvilakatu 9–11 sijaitseva kerrostalo edustaa tyypillistä 1960-luvun rakennustyyliä. kuva:Huvilakadun nimikyltti (Helsinki).jpg|Huvilakadun nimikyltti. kuva:Huvilakatu.JPG|Huvilakadun värikkäitä kerrostalorakennuksia. kuva:Décor d'un immeuble art nouveau de la rue Huvilakatu (Helsinki).jpg|Yksityiskohta jugend-tyylisestä julkisivusta Huvilakadulla. kuva:Huvilakatu (Tehtaankadulta päin).jpg|Huvilakatu kuvattuna Tehtaankadulta päin. == Lähteet == == Aiheesta muualla == Luokka:Ullanlinna Luokka:Helsingin kadut
Pelitietokone

Pelitietokone on mikrotietokone, joka on tarkoitettu erityisesti tietokonepelien pelaamiseen. Pelitietokone vastaa komponenteiltaan tavallista pöytätietokonetta, sillä erotuksella että erityisesti grafiikkaprosessori on tehokkaampi. Pelaamiseen tarkoitetut tietokoneet yleensä rakennetaan täysikokoisen emolevyn ympärille, mikä vaatii myös vähintään ATX-kokoisen tietokoneen kotelon. Tämä mahdollistaa myös isokokoisten pelikäyttöön tarkoitettujen näytönohjaimien käytön. Pelitietokoneita voi ostaa valmiiksi koottuina, mutta ne myös usein ostetaan komponentteina ja kasataan itse. Syitä koneen kasaamiseen itse ovat aiheen harrastaminen, pyrkimys tehdä kone juuri omaan käyttöön sopivaksi ja saavuttaa paras mahdollinen hinta/teho suhde. Tyypillistä on myös tietokoneiden päivittäminen komponentteja vaihtamalla sekä ylikellottaminen. ==Lähteet== ==Aiheesta muualla== * Tom's Hardware, laaja tietokoneiden ja komponenttien arviointiin ja vertailuun keskittynyt sivusto Luokka:Henkilökohtaiset tietokoneet Luokka:Pelaaminen Luokka:Viihde- elektroniikka
Matoma

Matoma (oikealta nimeltään Tom Stræte Lagergren, s. 29. huhtikuuta 1991) on norjalainen DJ ja tuottaja, joka tuottaa trooppista house- musiikkia.http://www.famousbirthdays.com/people/matoma.html == Diskografia == === Singlet === *"Old Thing Back" (Matoma & The Notorious B.I.G. feat. Ja Rule & Ralph Tresvant) (2015) *"2AM (Matoma Remix)" (2015) *"Feeling Right (Everything Is Nice)" (feat. Wale and Popcaan) (2015) *"The Wave" (feat. Madcon) (2015) *"Stick Around" (mukana Akon) (2015) *"Running Out" (mukana Astrid S) (2015) *"Love You Right" (mukana Nico & Vinz) (2015) *"Find Love" (feat. Dboy) (2015) *"Knives" (mukana Frenship) (2015) *"Paradise" (mukana Sean Paul feat. KStewart) (2016) *"Wonderful Life (Mi Oh My)" (feat. Leslie Green) (2016) *"Wonderful Life (Mi Oh My)" (feat. Yeng Constantino) (2016) *"Take Me Back" (feat. Christopher (2016) *"All Night" (feat. The Vamps) (2016) *"Heart Won't Forget" (feat. Gia) (2016) *"Girl at Coachella" (feat. Magic! ja D.R.A.M) (2017) *"Bruised Not Broken" (feat. MNEK ja Kiana Léde) (2019) == Lähteet == Luokka:Vuonna 1991 syntyneet Luokka:Elävät henkilöt Luokka:Norjalaiset DJ:t
Agiorgítiko

Agiorgítiko (, ”Pyhän Georgioksen”; myös Agioreítiko, Αγιορείτικο) eli Mávro Neméas (Μαύρο Νεμέας, ”Musta Neméa”) on kreikkalainen viinin valmistukseen käytettävä tumma viinirypälelajike. Se on kotoisin Peloponnesoksen niemimaalta Neméan seudulta. Agiorgítiko on Kreikan kasvatetuimpia rypäleitä Xinómavron ohella, ja se on ainoa lajike, jota saa käyttää Neméan nimeä kantavissa viineissä. Parhaat olosuhteet lajikkeelle ovat vuoristossa noin 450–650 metrin korkeudessa. Lajikkeesta tehdään monenlaisia viinejä tummista, hedelmäisistä ja tanniinisista punaviineistä roseeviineihin. Lajike sopii sekoitettavaksi erityisesti Cabernet Sauvignonin kanssa. == Lähteet == == Aiheesta muualla == Luokka:Kreikkalaiset viinit Luokka:Neméa Luokka:Viinirypälelajikkeet
Asýrtiko

Asýrtiko (, myös Assýrtiko, Assyrtico) on kreikkalainen viinin valmistukseen käytettävä valkoinen viinirypälelajike. Se on kotoisin Santorínin saariryhmästä Kykladeilta. pienoiskuva|vasen|240px|Asýrtiko- ja Athíri- lajikkeista tehtyä viiniä Santorínilta. Asýrtiko on Kreikan tunnetuimpia ja ikonisimpia lajikkeita. Egeanmeren saarten lisäksi sitä viljellään myös muun muassa Pohjois-Kreikassa. Siitä valmistetaan monenlaisia hapokkaita ja hedelmäisiä viinejä kuivista ja raikkaista valkoviineistä Vinsanto- jälkiruokaviineihin. Asýrtikoa sekoitetaan usein Athíri-lajikkeen kanssa, ja sitä käytetään myös retsínan valmistukseen. Santorínin olosuhteet ovat kuivat – sen ilmasto on käytännössä erämaailmasto – ja tuuliset. Siksi viiniköynnökset istutetaan harvakseltaan ja kasvatetaan lähellä maanpintaa niin, että ne kääritään eräänlaisiksi ”koreiksi” tuulta vastaan. Samalla köynnöksille riittää vain pieni määrä vettä, jonka ne saavat lähinnä aamukasteesta. Tuliperäinen maaperä auttaa säilyttämään sen vähän veden, joka ilmastossa on saatavilla. Koska viininkorjuu on perinteisesti tehty kuumuuden vuoksi yöaikaan, lajike tunnetaan myös nimellä Nychtéri (Νυχτέρι, ”Yöaikainen”). == Lähteet == == Aiheesta muualla == Luokka:Kreikkalaiset viinit Luokka:Thíra Luokka:Viinirypälelajikkeet
Athíri

Athíri (, myös Athéri) on kreikkalainen viinin valmistukseen käytettävä valkoinen viinirypälelajike. pienoiskuva|vasen|240px|Asýrtiko- ja Athíri- lajikkeista tehtyä viiniä Santorínilta. Athíri on yksi vanhimpia kreikkalaisia lajikkeita. Sitä kasvatetaan erityisesti Egeanmeren saarilla, kuten Thíran saarella Santorínilla, sekä myös mannermaalla. Lajikkeen nimi saattaa myös tulla Thíran eli Theran saaresta, ja se on mahdollisesti peräisin jo historiallisissa lähteissä mainitun Theriaki-lajikkeen nimestä. Athíri- rypäleet ovat suhteellisen pieniä ja viherkeltaisia. Lajike on suhteellisen helppo kasvattaa, ja sitä käytetään usein eräänlaisena ”vakuutuksena” siltä varalta, että muu sato epäonnistuu. Lajikkeesta tehdään pehmeitä ja hedelmäisiä valkoviinejä. Viinissä on suhteellisen vähän hapokkuutta ja alkoholia, joten se ei ikäänny hyvin. Athíria sekoitetaan usein samalta seudulta kotoisin olevan Asýrtikon kanssa. == Lähteet == == Aiheesta muualla == Luokka:Kreikkalaiset viinit Luokka:Viinirypälelajikkeet
Kotsifáli

Kotsifáli () on kreikkalainen viinin valmistukseen käytettävä punainen viinirypälelajike. Kotsifália kasvatetaan pääosin Kreetalla ja Ródoksella. Rypäleiden sokeripitoisuus on suuri, ja ne tuottavat viiniä, jossa on korkea alkoholipitoisuus. Ainoastaan muutamat tilat Kreetalla tuottavat Kotsifálista lajikeviinejä. Muutoin lajiketta sekoitetaan usein Mandilarián tai Syrahin kanssa. == Lähteet == Luokka:Kreikkalaiset viinit Luokka:Viinirypälelajikkeet
Lagórthi

Lagórthi () on kreikkalainen viinin valmistukseen käytettävä valkoinen viinirypälelajike. Lagórthia kasvatetaan erityisesti Kalávrytan seudulla Peloponnesoksen niemimaalla. Muutoin lajike on suhteellisen vähän tunnettu. == Lähteet == Luokka:Kalávryta Luokka:Kreikkalaiset viinit Luokka:Viinirypälelajikkeet
Liátiko

Liátiko () on kreikkalainen viinin valmistukseen käytettävä tumma viinirypälelajike. Sitä kasvatetaan pääasiassa Kreetan saarella. Liátiko on pääasiallinen lajike erityisesti Dafnésin seudulla, ja se on ainoa sallittu lajike paikan nimeä kantavissa viineissä. Lisäksi Liátikoa kasvatetaan Siteían seudulla, jossa sitä sekoitetaan Mandilarián kanssa. Lajiketta käytetään nykyisin suhteellisen vähän, mutta se oli saarelle erittäin merkittävä venetsialaisvallan aikana. == Lähteet == Luokka:Kreikkalaiset viinit Luokka:Viinirypälelajikkeet
Limnió

Limnió () eli Kalampáki (Καλαμπάκι) on kreikkalainen viinin valmistukseen käytettävä punainen viinirypälelajike. Sen uskotaan olevan nimensä mukaisesti kotoisin Límnoksen saarelta Pohjoisen Egean saarilta. Limnió on vanha lajike ja tunnettiin jo antiikin aikana yli 2 000 vuotta sitten, jolloin Lemnoksen eli nykyisen Límnoksen viini oli hyvin arvostettua. Sen mainitsevat antiikin kirjailijoista muun muassa Homeros ja Aristoteles. Nykyisin lajiketta kasvatetaan pääasiassa Chalkidikín niemimaalla kreikkalaisessa Makedoniassa sekä Rapsánin alueella Thessaliassa, kun taas kotisaarellaan sitä kasvatetaan enää vain vähän. Limnió tuottaa täyteläisiä ja aromaattisia punaviinejä. Lajiketta sekoitetaan usein Cabernet Sauvignonin ja Cabernet Francin kanssa. == Lähteet == Luokka:Kreikkalaiset viinit Luokka:Límnos Luokka:Viinirypälelajikkeet
Malagouziá

Malagouziá (, myös Malagousiá, Μαλαγουσιά) on kreikkalainen viinin valmistukseen käytettävä valkoinen viinirypälelajike. Malagouziáa kasvatetaan erityisesti Keski-Kreikassa sekä kreikkalaisen Makedonian alueella, kuten Epanomíssa Chalkidikín niemimaalla. Lajiketta sekoitetaan usein Asýrtikon kanssa. == Lähteet == Luokka:Kreikkalaiset viinit Luokka:Viinirypälelajikkeet
Malvázia

Malvázia ( tai Malvazía, Μαλβαζία, myös Malvasia, Monemvasia) on alkuperältään kreikkalainen viinin valmistukseen käytettävä viinirypälelajike. Rypäleestä on tunnistettu kymmeniä eri muunnoksia. Rypäle voi olla väriltään vaalea, punainen tai roosa. == Historiaa == Malváziaa on kasvatettu ainakin 2000 vuoden ajan. Se on saanut nimensä keskiajalla Monemvasiásta eli Malvasíasta, joka sijaitsee Kreikassa Peloponnesoksen niemimaan itärannikolla. Se oli merkittävä venetsialainen linnoitus, ja Malvázia-viini venetsialaisten merkittävimpiä kauppatavaroita Kreikassa. == Viinin valmistus == Nykyisin Malváziaa kasvatetaan Kreikan lisäksi erityisesti Italiassa sekä muun muassa Espanjassa, Kroatiassa, Portugalissa, Sloveniassa sekä Yhdysvalloissa. Italiassa Malvasia-rypäle on muun muassa Malvasia- ja Frascati-viinien valmistuksessa käytettävä pääasiallinen rypälelajike. == Lähteet == == Aiheesta muualla == Luokka:Kreikkalaiset viinit Luokka:Viinirypälelajikkeet
Malvasia

Malvasia voi viitata seuraaviin: * Malvasia, Monemvasián keskiaikainen nimi * Malvasia, viini * Malvázia, viinirypälelajike
Mandilariá

Mandilariá (, myös Mantilariá, Μαντηλαριά tai Mantilári, Μαντηλάρι) eli Amorgianó (Αμοργιανό) on kreikkalainen viinin valmistukseen käytettävä punainen viinirypälelajike. Mandilariáa kasvatetaan erityisesti Ródoksen saarella Dodekanesiassa sekä muilla Kreikan saarilla ja myös mannermaalla. Mandilariá-rypäleet ovat hyvin tummakuorisia. Lajike tuottaa viiniä, jota ominaisuuksiensa vuoksi vahvistetaan yleensä sekoittamalla sitä Kotsifáli- lajikkeen kanssa. == Lähteet == Luokka:Kreikkalaiset viinit Luokka:Viinirypälelajikkeet
Mavrodáfni

Mavrodáfni (, ”Musta laakeri”; myös Mavrodaphne) on kreikkalainen viinin valmistukseen käytettävä tumma viinirypälelajike. Se on kotoisin Peloponnesoksen niemimaalta Patraksen seudulta. Kerrotaan, että lajike sai nimensä siitä, että eräs upseeri rakastui viiniviljelmällään työskennelleeseen tummaan Dáfni (Dafne) -nimiseen neitoon ja antoi tämän nimen viinilleen. Mavrodáfnia kasvatetaan edelleen erityisesti eri puolilla Peloponnesosta (kuten Akhaiassa, Arkadiassa, Eliksessä sekä Messeniassa), Jooniansaarilla (erityisesti Kefaloniássa) sekä eräillä muilla alueilla Kreikassa. Mavrodáfni tuottaa monenlaisia vahvoja, kuivia ja makeita punaviinejä. Sitä sekoitetaan usein muiden lajikkeiden, kuten Agiorgítikon ja Cabernet Sauvignonin, kanssa. Eräs Mavrodáfnin muunnelma on Thiniátiko (Θηνιάτικο). == Lähteet == == Aiheesta muualla == Luokka:Kreikkalaiset viinit Luokka:Patras Luokka:Viinirypälelajikkeet
Moschofílero

Moschofílero () on kreikkalainen viinin valmistukseen käytettävä vaalea viinirypälelajike. Moschofíleroa kasvatetaan erityisesti Peloponnesoksen niemimaalla sekä Egeanmeren saarilla ja muun muassa Jooniansaarilla. Moschofílero-rypäleiden kuori on vaaleanpunainen tai punaiseen vivahtava, mutta lajikkeen sisällä on paljon vaihtelua. Lajike tuottaa vahvoja ja hedelmäisiä valkoviinejä. Moschofíleroa käytetään erityisesti Mantíneian nimeä kantavissa viineissä, joiden vaaditaan sisältävän vähintään 85 prosenttia Moschofílero-lajiketta. Moschofíleroa sekoitetaan usein muun muassa Rodítiksen ja Savvatianón kanssa. == Lähteet == Luokka:Kreikkalaiset viinit Luokka:Viinirypälelajikkeet
Ntempína

Ntempína (, myös Debína, Dempína) on kreikkalainen viinin valmistukseen käytettävä valkoinen viinirypälelajike. Se on mahdollisesti kotoisin Italiasta tai Albaniasta. Ntempínaa kasvatetaan erityisesti Zítsan seudulla Epeiroksen alueella luoteisessa Kreikassa sekä muun muassa Albaniassa. Sitä viljellään vuoristossa suhteellisen korkealla. Lajiketta käytetään kuivien ja puolikuivien valkoviinien sekä kuohuviinien valmistukseen. == Lähteet == Luokka:Kreikkalaiset viinit Luokka:Viinirypälelajikkeet
Retsina

Retsína () on perinteinen kreikkalainen pihkalla maustettu viini. Se on suojeltu, ja sitä saa valmistaa ainoastaan Kreikassa tietyillä alueilla. Retsína luokitellaan pöytäviineihin. == Historia == Retsína on syntynyt, kun viinin säilyvyyttä on haluttu parantaa lisäämällä siihen pihkaa. Menetelmä on peräisin jo antiikin ajalta, jolloin viinejä maustettiin pihkan lisäksi myös monella muulla tavalla. Paitsi säilyvyyden ja maun vuoksi pihkaa käytettiin myös viiniastioiden sinetöimiseen ilmatiiviisti. Nimi retsína on peräisin antiikin aikaisesta nimityksestä rhētinitēs oinos (ῥητινίτης οἶνος, ”pihkanmakuinen viini”). Nykyisin retsínaa tuotetaan tarkoituksella, ei enää välttämättömyyden pakosta. Retsína lienee parhaiten tunnettu kreikkalainen perinteinen viini. Sen maine on usein peittänyt muiden kreikkalaisten viinien maineen, eikä sitä ole aina arvostettu muissa maissa. Retsína sopii kuitenkin hyvin yhteen perinteisen kreikkalaisen keittiön ruokien kanssa. == Tuotanto == Retsínan valmistuksessa käytetty pihka on yleensä alepponmännyn (Pinus halepensis) pihkaa. Se lisätään viiniin käymisprosessin aikana. Aiemmin pihkaa saatettiin lisätä jopa 7,5 kg 100 litraan viiniä, mutta nykyään sallitaan korkeintaan 1 kg pihkaa 100 litrassa viiniä. Pihka poistetaan, kun se on jättänyt arominsa viiniin. Retsína perustuu yleensä valkoviiniin, mutta se voi olla myös roseeviiniä. Tärkeimmät retsínan valmistuksessa käytetyt viinirypälelajikkeet ovat Savvatianó, Rodítis ja Asýrtiko. Retsínaa tuotetaan ennen kaikkea Keski-Kreikassa erityisesti Attikan alueella sekä Boiotiassa ja Euboialla. Retsínalla on yhdessä Verntéan kanssa perinteisen viinin (Onomasía katá Parádosi) suojattu asema, mikä on EU:n suojatun maantieteellisen merkinnän (SMM) alaryhmä kreikkalaisessa viiniluokittelussa. Tuotantoalueittain on suojattu seuraavien alueiden ja paikkakuntien nimeä kantava retsína: * Attika ** Kropía (Koropí), Markópoulo, Mégara, Mesógeia, Paianía (Liópesi), Pallíni, Pikérmi ja Spáta * Boiotia ** Thíva * Euboia ** Chalkída, Giáltra ja Kárystos Lisäksi paikallista retsínaa tuotetaan eri puolilla maata. Nimisuojauksesta johtuen muita samankaltaisia viinejä eri maissa voidaan kutsua pihkalla maustetuiksi viineiksi mutta ei retsínaksi. == Lähteet == == Aiheesta muualla == Luokka:Kreikkalaiset viinit Luokka:Valkoviinit
Rodítis

Rodítis (, ”Ruusuinen”, myös Rhoditis) on kreikkalainen viinin valmistukseen käytettävä vaalea viinirypälelajike. Rodítista kasvatetaan lähes joka puolella Kreikkaa ja erityisesti Peloponnesoksella Patraksen seudulla. Rodítis-rypäleet ovat vaaleanpunaisia. Lajikkeesta valmistetaan valkoviinejä sekä retsínaa, jonka tuotannossa se on tärkein lajike Savvatianón jälkeen. Rodítista sekoitetaan usein muiden lajikkeiden, kuten Asýrtikon, Athírin ja Moschofíleron kanssa. == Lähteet == == Aiheesta muualla == Luokka:Kreikkalaiset viinit Luokka:Viinirypälelajikkeet
P. K. Jaskari

Pentti Kalervo (P. K.) Jaskari (28. maaliskuuta 1920 Porvoo – 28. maaliskuuta 1998 Helsinki)Mauno Rintakoski: Mainoshoitaja P. K. Jaskari (maksullinen artikkeli) Helsingin Sanomat 20.4.1998. Viitattu 21.6.2018. oli suomalainen mainoshoitaja, harrastajavalokuvaaja ja tietokirjailija, joka kirjoitti monia opaskirjoja valokuvauksesta. Hän toimi Kamera-lehden päätoimittajana 1956–1983Historia, Kameraseura. Viitattu 20.6.2016., helsinkiläisen Kameraseuran varapuheenjohtajana vuodesta 1957 ja Suomen Kameraseurojen Liiton puheenjohtajana 1961–1967.Kaikki puheenjohtajat, Suomen Kameraseurojen Liitto. Viitattu 9.1.2021.Verkkonäyttelyn valokuvaajat , Sumusta sommitteluun, Suomen valokuvataiteen museo. Viitattu 20.6.2016. Varsinaisen työuransa hän teki Elannon ja myöhemmin OTK:n somistus- ja mainostehtävissä. Hän johti OTK:n mainososaston yhteydessä toiminutta valokuvaamoa ja sai myöhemmin vastuulleen myös painetun mainonnan, lehti-ilmoitukset ja tv-mainokset. Vuosina 1974–1982 Jaskari oli E-liikkeen mainostoimistoksi perustetun Mainosrengas Oy:n yhteysjohtajana, mistä tehtävästä hän jäi eläkkeelle. Jaskari oli Royal Photographic Societyn jäsen ja sai valokuvatuotannostaan kansainvälisen harrastajakuvaajajärjestön FIAPin (Fédération internationale de l’art photographique) EFIAP-arvonimen vuonna 1961. ==Julkaisuja== *Valokuvausopas, T-kirjat, Tammi, 1969. 7. painos 1984, ISBN 951-30-6075-6. *Kun kerran kuvaat, kuvaa kunnolla, Forssan Kirjapaino Oy, 1974. *Valokuvaus. WSOY, 1975. ISBN 951-0-06784-9. Julkaistu myös Tiedon portaat -kirjasarjan 6. osassa. *Kamera matkaseurana. Tammi, 1978. ISBN 951-30-4577-3. *E-mainonta 1980. Mainosrengas Oy, 1980. ISBN 951-99310-7-4. *Pitkänen, Matti A.: Kauneimmat maisemat, teksti P. K. Jaskari. Otava, 1984. ISBN 951-1-08025-3. ==Lähteet== Luokka:Suomalaiset mainonnan suunnittelijat Luokka:Suomalaiset tietokirjailijat Luokka:Suomalaiset päätoimittajat Luokka:Suomalaiset valokuvaajat Luokka:Vuonna 1920 syntyneet Luokka:Vuonna 1998 kuolleet
Rompóla

Rompóla (, myös Robóla) on kreikkalainen viinin valmistukseen käytettävä valkoinen viinirypälelajike. Se on kotoisin Kefalonián saarelta Jooniansaarilta. Rompólaa kasvattivat Jooniansaarilla alun perin mahdollisesti venetsialaiset. Jooniansaarten vuortenrinteiden lisäksi sitä kasvatetaan nykyisin myös muualla Kreikassa. Rompóla-rypäleet ovat keltaisia ja kasvavat nopeasti. Lajike tuottaa voimakasmakuista valkoviiniä. Zákynthoksella Rompóla on tärkeimpiä lajikkeita paikallisen makean Verntéa (Verdéa) -viinin tuotannossa. == Lähteet == Luokka:Kefaloniá Luokka:Kreikkalaiset viinit Luokka:Viinirypälelajikkeet
Savvatianó

Savvatianó (, ”Lauantainen”; myös Savatianó) on kreikkalainen viinin valmistukseen käytettävä vaalea viinirypälelajike. Savvatianóa kasvatetaan erityisesti Attikassa sekä muualla Keski-Kreikassa sekä muun muassa Peloponnesoksella, Makedoniassa ja Egeanmeren saarilla. Savvatianó-rypäleet ovat vaaleankeltaisia tai lähes valkoisia. Lajiketta käytetään erityisesti retsínan valmistukseen sekä kuiviin valkoviineihin. Savvatianóa sekoitetaan erityisesti Rodítiksen ja Asýrtikon kanssa. == Lähteet == == Aiheesta muualla == Luokka:Kreikkalaiset viinit Luokka:Viinirypälelajikkeet
Verntéa

Verntéa (, myös Verdéa) on kreikkalainen makea valkoviini, jota tuotetaan vain Zákynthoksen saarella Jooniansaarilla. Verntéa on kehitetty 1800-luvulla. Sen nimi on italialaista alkuperää ja tarkoittaa ”vihreää”. Viini on kuivaa, vahvan makuista ja hapokasta, ja siinä on korkea alkoholipitoisuus. Sen valmistukseen käytetään pääasiassa lajikkeita Rompóla, Skiadópoulo, Pavlós, Goustolídi ja Avgoustiátis. Verntéalla on yhdessä retsínan kanssa perinteisen viinin (Onomasía katá Parádosi) suojattu asema, mikä on EU:n suojatun maantieteellisen merkinnän (SMM) alaryhmä kreikkalaisessa viiniluokittelussa. Näin Verntéaa saa valmistaa vain Zákynthoksella. Se voidaan kuitenkin pullottaa saaren ulkopuolella. == Lähteet == Luokka:Kreikkalaiset viinit Luokka:Valkoviinit Luokka:Zákynthos